|  |  |  |
| --- | --- | --- |
| **Bosna i Hercegovina**  **Federacija Bosne i Hercegovine**  **Bosansko-podrinjski kanton Goražde**  **Općina Pale**  **Općinsko vijeće** |  | **Bosnia and Herzegovina**  **Federation of Bosnia and Herzegovina**  **Bosnian-Podrinje Canton of Goražde**  **Municipality of Pale**  **Municipal Council** |

Broj: 02-11-22/24

Prača: 07.03.2024. godine

Na osnovu člana 68. Zakona o premjeru i katastru nekretnina („Službeni list SR BiH, broj: 22/84, 12/87, 26/90 i 36/90“, “Službeni list RBiH” broj: 4/93 i 13/94 i „Službene novine Federacije Bosne i Hercegovine“, broj: 61/22), člana 3. i 6. Zakona o naknadama za korišćenje podataka i vršenja usluga u oblasti premjera i katastra nekretnina („Službeni list SR BiH“, broj: 35/85, 12/87, “Službeni list RBiH”, broj: 4/93, 21/93 i 13/94), člana 23. Uredbe o izlaganju na javni uvid podataka premjera i katastarskog klasiranja zemljišta („Službene novine Federacije Bosne i Hercegovine “, broj: 92/16), člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 82. Poslovnika Općinskog vijeća Općine Pale (“Službene novine Bosansko-podrinjskog kantona Goražde”, broj: 5/22) Općinsko vijeće Pale na svojoj **XLI** redovnoj sjednici održanoj dana 07.03.2023. godine, **d o n o s i**

**ODLUKU**

**o naknadama za vršenje usluga iz oblasti premjera i katastra u postupku izlaganja podataka premjera i katastarskog klasiranja, na javni uvid za K.O.**

**Prača Gornja**

**Član 1.**

Ovom Odlukom utvrđuje se visina naknade za vršenje usluga iz oblasti premjera i katastra u postupku izlaganja podataka premjera i katastarskog klasiranja, na javni uvid za K.O. Prača Gornja (u daljem tekstu : naknada za vršenje usluga).

**Član 2.**

Naknada za vršenje usluga iz člana 1. ove Odluke plaća se kako slijedi:

* za izlaganje podataka premjera i katastarskog klasiranja po jednom DN – u, za posjed veličine do 20.000 m2 - 40,00 KM.
* za izlaganje podataka premjera i katastarskog klasiranja po jednom DN – u, za posjed veličine 20.000 m2 do 40.000 m2 - 50,00 KM.
* za izlaganje podataka premjera i katastarskog klasiranja po jednom DN – u, za posjed veličine preko 40.000 m2 - 60,00 KM.
* rješavanje po prigovorima sa uviđajem na licu mjesta i vršenje dopunskog premjera po jednoj parceli ili građevinskom objektu 100,00 KM.

**Član 3.**

Naknada za vršenje usluga uplaćuje prije započinjanja izlaganja podataka premjera i katastarskog klasiranja, na javni uvid, na depozitni račun Općine Pale broj: 1011400078109024, sa naznačenom vrstom prihoda 722516.

**Član 4.**

Ova Odluka stupa na snagu danom objavljivanja u “Službenim novinama Bosansko-podrinjskog kantona Goražde”.

**PREDSJEDAVAJUĆI**

Mr.sc. Senad Mutapčić, dipl. ing. maš.